Antony Armstrong-Jones
Store norske leksikon,Kunst og estetikk,Fotografi,Fotohistoriske biografier
Antony Armstrong-Jones var en britisk fotograf, også kjent som lord Snowdon. Han var kunstnerisk rådgiver for Sunday Times i 1962–1990 og hadde etablert seg som en av Storbritannias mest respekterte fotografer på 1970-tallet. Hans arbeider inkluderte alt fra motebilder til dokumentarfotograf, men han ble mest kjent for sine portretter av berømtheter som David Bowie, Barbara Cartland, prinsesse Diana av Wales, Marlene Dietrich, Harold Macmillan, Vladimir Nabokov, Queen, Elizabeth Taylor og J.R.R. Tolkien. Mer enn ett hundre av fotografiene hans er del av den permanente samlingen i National Portrait Gallery i London.
Han har laget en rekke TV-filmer, blant annet Don't Count the Candles fra 1968 som fikk to Emmypriser.Armstrong-Jones har blant annet utgitt London (1958) og Assignments (1972). Han var medutgiver av Private View (1965), Personal View (1979), Tasmanian Essay (1981) og My Wales (1986).I årene 1960–1978 var han gift med prinsesse Margaret Rose. Les mer i Store norske leksikon dokumentarfotografi fotografi portrettfotografi